OD »LYONSKE ŠKOLE« 
DO MALHERBEA 


Oživljavanje zanimanja za francusku renesansnu liriku, koju j e Boi- 
leau manje više pokopao, počinje u romantizmu, a u tom je pogledu 
važnu ulogu imala Sainte-BeuveovU knjiga Slika francuskog pjesništva 
XVI. stoljeća (1828). To zanimanje teče usporedo s borbom protiv kla¬ 
sicističkih poetičkih načela i s ponovnim procvatom i reafirmacijom 
lirike koja u francuskom XVII. i XVIII. stoljeću bilježi dosta oskudnu 
produkciju upravo zbog prestrogog obračuna Malherbea, Boileaua, La 
Bruyerea s Ronsardom i poezijom »Plejade« uopće, obračuna koji je 
polazio s teoretskih stajališta koja su striktno omeđivala slobodu pjes¬ 
ničkih nadahnuća i ina taj iih način u neku ruku i degradirala. Rehabili¬ 
tacija romantičara međutim nije bila kompletna, pa je trebalo proći još 
stotinjak godina da bi se Mauniceu Sceveu i »lyonskoj školi« odredilo 


mjesto. 

Lako je pojmiti oduševljenje Lamartineovih suvremenika pri susretu 
s poezijom Ronsarđa. Oni su u njoj ne samo prepoznavali vrijednosti 
što su puna dva stoljeća bile isključene iz nacionalne literature, nego i 
otkrivali srodnosti s vlastitim pjesničkim i duhovnim preokupacijama. 
Da paradoks bude još veći, Ronsardova slava i utjecaj izvan Francuske 
nisu slabili čak ni onda kad su u domovini potpuno ugasnuli. Spomenut 
ćemo samo nekoliko njegovih štovatelja u raznim europskim zemljama: 
Shakespeare, Lope de Vega, Tasso, Kochanovski, Opitz, Hooft, Rosen- 
hane. Posebno je imao odjeka u Italiji, navlastito u pjesništvu Chiabre- 
re i Maffeia (umro 1755). Chiahreru, koji je inače bio dosta usmjeren 
prema »Plejadi« (prevodi Belleauove verzije Anakreonta), rado je čitao, 
a kadšto i oponašao, veliki hrvatski lirik Ivan Bunić Vučić. 

I u konstituiranju francuske renesansne poezije, poglavito ^ 
strukture i forme, presudan udjel imali su talijanski utjecaji 
kojih je inauguriran proces oponašanja i asimiliran ja antičke 
što će revolucionirati cjelokupno francusko kulturno biće toga 
Naglašena »talijanizacija« započinje u doba Franje I. čija sesjra 
garita Navarska (1492-1549), auktorica novela boccacciovs og 

(JJeptameron), uz G. Marota prima na svoj dvor Mellima de Saint-Ge- 
lais, propagatora petrarkizma. Pravi kult Petrarke, koji korespondira s 
Bembovom reinterpretacijom Kanconijera, razvija Maurice Scćve ( 1501 - 
, 1560 ) u Lyonu, koji je tada intelektualno i gospodarski bogatiji od 
Pariza, gdje se najizrazitijc ćute talijanski duh i civilizacija. On na¬ 
vodno pronalazi Laurin grob u Avignami kamo hrle obožavatelji Pet¬ 
rarke, a među njima i sam Franjo I. s nekoliko stihova u hvalu poko¬ 
pane. Krug oko Scćvea, nasuprot Marotu, učeniku »retoričara«, nasu¬ 
prot dvorskom prigodničarskom ,i anegdotalnom stihotvorstvu, koncep¬ 
ciji pjesništva po kojoj je ono »elegant badinage«, »oblik retorike«, 
propovijeda dignitet i autonomiju poetske riječi. Pjesništvo se izjedna¬ 
čuje s filozofijom, znanošću i glazbom. Antoine Heroet u zbirci Par- 
faicte Amye, koja je za deset godina doživjela deset izdanja, izlaže 
neku vrstu metafizike ljubavi. Tu mlada zaljubljenica raščlanjuje po¬ 
tanko svoje osjećaje u svim fazama i nijansama kako bi se pokazalo 
da je ljubav princip posvemašnje sreće. Platonistička interpretacija 
ljubavi tog preokreta, na koji se Michelet u Notre France posebno 
osvrće nazivajući ga »slatkim misticizmom«, još se jasnije očituje u 
Sceveovoj knjizi Dćlie, objed de plus haulte vertu, koncipiranoj po 
uzoru Rasutih rima. Taj pjesnik pored toga nastoji oplemeniti i uzdići 
poetski jezik latinizmima, arhaizmima, znanstvenim izrazima i proši¬ 
riti tematsko područje pjesništva po čemu je blizak »Plejadi«. Du 
Bellay ga zove »božanskim duhom«, a Ronsard želi nadmašiti. Njegove 
su ekloge prethodnica Ronsardovima, dok u ambicioznom epu Micro- 
cosme, kojemu je uzor Lukrecije, slavi ljudsku slobodu i napredak, 
otkupljenje grijeha i povratak u raj zemaljski posredništvom znanja. 
Francuska kritika, koja se njim oduševila tridesetih godina ovoga sto¬ 
ljeća, u Sceveovoj simbolizaciji, zamršenim emblematičnim, sintaktič¬ 
kim i grafičkim konstrukcijama, u halucinatornim, apokaliptičkim sli¬ 
kama, traženju nekih posebitih značenja pjesničkih rijeci onkraj obič¬ 
nog govora vidjela je dalekoga pretka Rimbauda, Verlainea, Mallarmea, 


Apollinairea. 

Mnogo je lirski neposrednija LOUISE LABBR (1524-1566), legen¬ 
darna »dama s lutnjom«, »Sapho francuske renesanse«, »lijepa užar- 
ka«, koja iskreno, strastveno i slobodno opisuje ljubavne radosti. Za 
razliku od svojeg učitelja Scevea ona se deklarira za »fureur divine de 
1’ amour«, za ljubavni žar ii strast koji su jedino vrijedni življenja. U 
»njezinih sedamnaest soneta, što su zapravo ljuveno dopisivanje s 0. 
Magnyem koji na njih odgovara Uzdasima, sadržani su stihovi koji 
idu u red najljepših ostvarenja francuske renesansne lirike. 

Dok se u Lyonu petrarkizira, u Parizu Jean Dorat interpretira Pin- 
darove ode i Kalimahove himne fanatizirajući svoje učenike grčkom 
poezijom. Među njegovim učenicima postupno se formira cenaele okup- 
Ijen u prvom redu oko Ronsarda i Du Bellaya koji se najprije prozivlje 

»Brigadom« a poslije po aleksandr.jskomi pjesmckom septetu »Pleja¬ 
dom«. Za razliku od »lyonske škole« »Plejada« je već od početka 
imala čvrSći i, recimo tako, praktičnija program. Ba5 u to vrijeme po- 
javi ju je se Art poetique Thomasa Sebilleta, koja se doduše temeljila 
na Marotu i »retoričarima«, ali koja je donosila .nove definicije poezije 
(preuzete od Platona) i zalagala se za uvođenje nekih antičkih lirskih 
vrsta u francusku književnost što je pobudilo _ pozornost Doratovih 
učenika. Već godinu dana kasnije (1549) oni izdaju slavni spis Defense 
el lllustrcition de la Langue frangaise, potpisan inicijalima Du Bellaya. 
Spis brani dignitet francuskog jezika od nasilnih »latineurs« i »gre- 
caniseurs« i prezira humanista. Njega treba obogatiti riječima iz na¬ 
rječja, starim zanemarenim izrazima, posuđenicama, izvedenicama, slo- 
ženicama, deminutivima. Tako ojačao jezik moći će biti instrument 
poezije koja treba slijediti antičke modele. Stoga je nužno odbaciti sve 
nacionalne oblike kao što su »rondeau«, »ballades« i »druga takva 
roba«, a ono što valja uzeti od grčko-latinskih pisaca njihove su pjes¬ 
ničke vrste: ep, oda, elegija, epigram, tragedija, komedija. Njima treba 
pridodati sonet, »dopadljivo talijansko iznašašće«. Ta apologija, za 
koju je dosta argumenata preuzeto iz Dijaloga o retorici Talijana S. 
Speronija, i pjesnički manifest predstavljaju početak prevrata u fran¬ 
cuskoj književnosti. Plejadisti su zacrtana načela dosljedno primjenji¬ 
vali u svojim djelima s poletom i buntovnošću što su u nekim elemen¬ 
tima prelazili u pretjerivanje na čemu će poslije Malherbe graditi svoju 
rigorozno jezično-versifikatorsku kritiku tih djela. Užurbano se pretaču 
u francuski jezik klasički auktori: Ronsard prevodi Seneku i Aristo- 
fana, Du Bellay Vergilija, Belleau Anakreonta. U žaru reforme Antoine 
de Baif uzalud pokušava (poput našeg Katančića) graditi francuske 
stihove antičkim ritmom, izmjenom dugih i kratkih slogova, te sanja o 
radikalnom pojednostavljivanju pravopisa. Međutim, takve dileme ne¬ 
staju Ronsardovom obnovom i daljnjom razradbom aleksandrimca koji 
tada postaje dominantni stih nacionalnog stihotvorstva. 


PIERRE DE RONSARD (1524—1585), idejni vođa i četvrt stoljeća 
auktoritativni glavar Škole, ima odlike preporoditelja i 'reformatora. 
Prionuvši na posao da izgradi jedno novo pjesništvo »koje će biti dos¬ 
tojno Francuske«, koje će se moći taknuti sa »starima«, odrješito raz- 
racunavši s ispraznim verbalizmom i versifikatorskim igrarijama »reto- 
ricara« i dvorskih pjesnika što on zove »monstruoznom zabludom«, on 
je motivikom,^ načinom izražavanja, mnoštvom riječi koje je uveo u 
poeziju, metričkom i ritmičkom reorganizacijom stiha taj naum uvelike 
os vario. Ronsard je prvi u Francuza tretirao stih ne samo kao niz 
povezani slogova nego i kao glazbenu frazu. »Stavio sam poeziju u 
a av red da Francuz bude jednak Rimljaninu i Grku.« I u toj njego- 
oj samosvijesti, čestokratnom isticanju »exegi monumentum« bilo je 

nečega $to se suprotstavljalo dotadašnjem poimanju: ne toliko samo¬ 
ljublja koliko uvjerenja u veličinu, izrednost i poslanje pjesništva koje 
je nešto daleko uzvišenije od »otmjenog ćaskanja«. 

Njegov opus, za tadašnje pojmove iznimno plodan, obasiže desetak 
svezaka stihova i početak (četiri pjevanja) promašena epa La Franciade. 
Startao je s Odama po uzoru na Horacija i posebice Pindara. Drugom 
zbirkom Les Amours, kanconijerom od 183 soneta posvećena Kasandri 
Salviati, lijepoj Firentinki, Francuska je dobila svojeg Petrarku, »prin¬ 
ca poeta«, »zreca Muza«. Naime, od te zbirke Ronsardova se slava 
počinje naglo uzdizati. Mladi ga je naraštaj prigrlio kao svojeg pjes¬ 
nika, sa svih strana Francuske stižu mu brojne posvete knjiga i pjesa¬ 
ma, obasipan je častima, miljenik velmoža, ljubimac kraljeva i kraljica 
j izvan zemlje (Elizabete ii Marije Stuart istodobno). Bilo je očito da 
je reforma koju je proklamirala »Plejada« izvojštila pobjedu, da Ron- 
sardov tolik ugled kolik nije ni izdaleka uživao nijedan pjesnik prije 
njega (a ni poslije njega sve do Hugoa) označuje da se književnost u 
nacionalnom životu i svijesti preobražava u novu vrijednost. U trećoj 
fazi javljaju se neki novi lirski akcenti, u petrarkiziranju »pastirici« 
Mariji Dupin (Les Amours de Marie) ima više jednostavnosti i svježi¬ 
ne a oponašanje klasike u brojnim himnama, poslanicama, elegijama 
manje je mehaničko i pindarovski emfatično. Uz Horacija i Pindara 
Ronsard se divi i Anakreontu koji će plodno utjecati na njegovu liriku 
(Bocage). U zrelom razdoblju o ; n ne ostaje po strani religioznih disputa 
i konflikata (Les Discours) pokazujući ponekad uz domoljubni zanos i 
vjerski fanatizam, da bi za Karla IX. postao dvorski pjesnik što mu je 
nametalo višeputno i stihove po zadaći i narudžbi. Iz tog vremena po¬ 
tječe i njegova nacionalno-dinastička epopeja La Franciade. No, Ron¬ 
sard paralelno s tim sklada stotinjak soneta Heleni Surgeres među ko¬ 
jima su neki antologijski. Piše i ekloge (Bergerie) uvodeći u opise pri¬ 
rode specifičnu prisnost zbog koje ga romantičari nisu utaman držali 
svojim pretečom. Novi kralj Henri III. već preferira leprsavijeg i za¬ 
bavnijeg Desportesa, a Ronsard se umoran i pomalo razočaran povlaci 
najprije na svoje imanje Vendomois (u kojem mu je 1871. podignut 
prvi spomenik) pa potom u Saint-Cosme gdje ga zatječe smrt pri pri¬ 
pravljanju novog izdanja sabranih djela. 

Povrh važne, stožerne uloge koju je imao u razvoju i konstituiranju 
francuske poezije, Ronsard, prvenstveno po ljubavnim pjesmama, osta¬ 
je u toj poeziji i kao jedna od neprijepornih veličina. U njima se eva- 
zivne petrarkeskne konfesije i opisi ljuvenih jada izmjenjuju sa senzu¬ 
alnim, kadšto i smionim, aluzijama na tjelesne užitke, a anakreontsko- 
-hedonistički prizvuci sa sjetom zbog prolaznosti i malotrajnosti života i 
nostalgijom za mladošću »che si fugge tuttavia«. Ronsardova je lirika 
tim značajkama i jednim novim poetskim instrumentarijem otvarala 

nepoznate svjetove, Mila nove predjele francuskog pjesništva što će 
U? njegovom pojavom dobiti pravo renesansno obilježje i ostvariti 

europsku rezonanciju. .. „ 

Za razliku od Ronsarda kojega su inspiracije cesto bile knjiške, zbog 
čeea je u stanovitoj mjeri Boileau imao pravo tvrdeći da njegova Mu¬ 
za »na francuskom govoraše grčki i latinski«, JOACHIM DU BELLAY 
( 1522 - 1560 ) bliži je životu i subjektivniji. Faguet ga s pravom drži naj- 
osobnijim pjesnikom XVI. stoljeća. Njegov prvijenac (Olive) doduše u 
znaku je Petrarke kao sto će u čitavom tom razdoblju »l’art de petrar- 
quiser« biti na izuzetnoj cijeni. Ako je Ronsard Odama htio naznačiti 
potpuni zaokret prema antičkim pjesnicima, Du Bellay svojom zbirkom 
realizira drugu bitnu literarnu orijentaciju manifesta što ga je potpi¬ 
sao: orijentaciju prema Talijanima. Zato kad u predgovoru, što je neka 
vrsta epiloga Obrani i slavljenju francuskog jezika, kaže: »Priznajem 
da ?am imitirao Petrankiu, ii ne samo njega nego i Ariosta i druge moder¬ 
ne talijanske auktore«, on upozorava na programatsko usmjerenje knji¬ 
ge, a za ondašnje je čitatelje to moglo biti samo dobra reklama. U ka¬ 
snijem pjesničkom radu na sreću nije toliko vezan za program, niti po¬ 
put Ronsarda misli da se u pjesmi valja kloniti svega onoga što već ni¬ 
je verificirano i provjereno od antičkih i talijanskih pisaca. Du Bellay 
se, možda i ne htijuei, udaljuje od nekih kanona »Plejade« pišući »jed¬ 
nostavno sve ono što mi dira srce«. To uzmicanje od »velikih« tema, od 
selekcije sujeta i inspiracija u korist intimne motivacije, pobuda i ne- 
paradigmatičnog oblikovanja približava Du Bellaya današnjem senzi¬ 
bilitetu. Spomenuti se proces zbivao tijekom boravka u Rimu (1553— 
-1537) u koji putuje kao pratnja rođaku kardinalu Jeanu du Bellayu 
pun oduševljenja što mu se pružila zgoda da posjeti »vječni grad« što 
je bio san svakog Francuza renesansnog vremena. Međutim, on je tu 
ostavio mnoge od svojih iluzija, a njegov se talijanski žar postupno ga¬ 
sio (Oda protiv petrarkista). Služeći ambicioznom kardinalu, koji se ba¬ 
cio u političke intrige, kao tajnik-intendant on je najveći dio dana pro¬ 
vodio u poslovima oko kućanstva, u organizaciji prijema i svečanosti 
što ih je kardinal pompozno priređivao u vili kod Dioklecijanovih ter- 
ma, u natezanjima s trgovcima, vjerovnicima i bankarima. Društvo u 
kojem se kretao po »službenoj dužnosti« izazivalo je njegovu odbojnost 
častohlepljem, politikanstvom, poltronstvom, karnevalskim orgijama. 
U rijetkim slobodnim časovima on s humanističkim pijetetom, slično 
Petrarki i Maruliću, obilazi ruševine koje ga ne zanimaju toliko s gra¬ 
diteljskoga i arheološkog aspekta koliko po uspomenama i asocijacija¬ 
ma što ih u njemu bude. On razmišlja o sjaju davnog Rima, himnički 
pjeva, njegovu veličajnost i čudesnost i tuguje nad njegovim padom* 
Ostaci nekadašnjih imperatorskih zdanja svojom majestetičnom ljepo¬ 
tom podsjećaju ga na slavne događaje iz rimske povijesti. Iz takve mje¬ 
šavine meditacija i historijskih evokacija rađa se rukovet soneta Les 

A nliquites de Rome Sto u francusku književnost prije Chateaubrianda 
; Lamartinea uvode »la melancolie des ruines«. Ti će soneti, usput bu¬ 
di rečeno, odužev.ti Edmunda Spensera koji ih prevodi na engleski i 
jednog od prvaka današnjeg pjesmčkog moderniteta Ezru Pounda 
Uspored.ee s nj .ma nastaje . središnje Du Bellayovo djelo Les ReTet's 
ja koje je naslov, ne slučajno, uzeo od Ovidjjeve zbirke Tristia. Razo¬ 
čaran onim »o mu je pružala s uzba kod kardinala, deprimiran zbog 
neprestanih novčanih problema što ga kao i Balzaea usudno prate cio 
život, distanciravši se od nacrna i sustava života što ga je gledao u svo¬ 
joj okolini, on se u Rimu sve više ćutio »Ex Ponto«. Povrh toga već se po 
malo osvjedočio da je njegov mladenački ideal o olimpijskoj zadaći pjes¬ 
nika bio obmana. U kratkim predasima što mu ih je posao dopuštao bilje¬ 
ži S voja nespokojstva, reagira na dnevne događaje ,i tipove koje upozna¬ 
je, tješi se časovitim sanjarenjem o zavičaju i Francuskoj. Tako ispisuje 
svoj dnevnik u sonetima, koji mu je viš e neka osobna rekompenzacija 
negoli poetski rad, živo, s duhovitim opseivacijama, intimistički toplo. 
Iz emigrantskog ambijenta javi ju se nostalgična slika angevinskih po¬ 
lja, rodnog Lyrea, Francuske, »majke umjetnosti, oružja i sklada« kao 
idealizirani kontrast svega onoga što susreće u Rimu. Sladunjava, umjet¬ 
na lijepost rimskih žena podsjeća ga na zdravu, svježu ljepotu njegovih 
suseljanki, južina na ugodni lahor u domaji. Nesnalaženje, izgubljenost u 
tom ambijentu dovest će ne samo do humanističkog elogija idili, nego i 
do oštrog suprotstavljanja patrijarhalnog i urbanog, stvarnog i literar¬ 
nog, inozemnog i domovinskog. Osim elegijsko-nostalgijskih zbirku sači¬ 
njavaju i satirički soneti, novost u francuskom sonetizmu. U njima se uz 
prizvuke specifičnoga galskog humora ćute i tonovi Bernija i Burchiel- 
la, ali ih ponajvećma karakterizira neka posebita dubellayovska sjetnu 
gorčina. Sam auktor to objašnjava: ako se u ovoj knjizi jadikovalca slu¬ 
žim smijehom, taj je sm'ijeh sardoničan - gorak smijeh jednog nevolj¬ 
nika. Du Bellay se njime oslobađa vlastitih iluzija, ismijava neke opće 
ljudske mane, ironizira rimsko društvo i njegove predstavnike (prelate, 
zabavljače, novčare, kurtizane), karnevalske svečanosti i vatromete, po¬ 
našanje na papinskom dvoru gdje vlada skandalozno udvorništvo, splet¬ 
karenje i pokvarenost. 

Du Bellayove rimske nedaće i razočaranje nisu pak mogli suspreći ta¬ 
lijansku modu koja sve više zahvaća francusko stihotvorstvo. U drugoj 
generaciji pristaša »Plejade« tome je ponajviše podložan PHILIPPE 
DESPORTES (1546—1606) čiji prinos francuskom pjesništvu nije, čini 
se ’ još potpuno utvrđen. On se bez kompleksa koristi talijanskim isku¬ 
stvima, preuzimlje i oponaša sve od Petrarke, kojega je znao naizust, 
do Sannazara i Tunsilla. Prevodi i tri talijanska soneta Dinka Ranjine 
lz jedne suvremene antologije. Počev od Malherbea pa nadalje obez- 
vrjeđivan, kritiziran mnogo strože nego drugi zbog toga što je bio ver- 
Sl lca tor regis, što je slavio kraljeve priležnice, što je imitirao Talijane, 

u najnovije doba vile je uvažena što svjedoci i Pompidouova Antolo- 
vie de la Poesie frangaise (Hachette, 1961) u kojoj mu je sastavljač 
»rado namijenio važno mjesto«. Danas se njegovo pjesništvo objašnja¬ 
va barokom, »fin de sičđeom«, počecima precioznosti, ali se izdvaja 
njegova fluiđnost, ležernost, imaginativnost i skladnost Dometi i ugo¬ 
đaji takvog načina pjevanja najbolje se ogledaju u Villanelh, veoma 
popularnoj pjesmi za njegova života. (Dva puta je uglazbljena: Caie- 
tain i J. Chardavoine.) Valja također istaknuti jasnoću njegove stiho- 
vane fraze, po kojoj navješta Malherbea, sretno transferi ran je stance i 
prijevod Psalama kojim je znatno nadmašio prethodnike u tom poslu 
(Marota). 

Hipertrofiranosti petrarkizmom i lirikom uopće, razvodnjavan ju pje¬ 
sničkih struktura koje je oblikovala »Plejada« i prevelikom talijanizi- 
ranju poetskog medija suprotstavit će se FRAN^OIS DE MALHERBE 
(1555-1628). On je u francuskom pjesništvu trajno nazočan uglavnom 
po pjesmi Utjeha Du Perieru s desetak zaista antologijskih kitica i jed¬ 
nom proverbijalnom. A i inače njegov je opus dosta malen: nekoliko 
pohvalnih pjesama kraljici i kralju, prigodnih dvorskih sačinjenja, ne¬ 
što ljubavnih soneta, te Les Larmes de saint Pierre, prepjev-imitacija 
Tansilla. No, njegovo je značenje mnogo šire, gotovo epohalno. Mal- 
herbeova reforma otvara put »velikom stoljeću«, klasicizmu, i otud 
onaj zanosni Boileauov »Enfin Malherbe vint«. Za taj pokret karakte¬ 
ristična je disciplina, metodičnost, auktoritativnost, a želja za redom, 
jasnoćom i mjerom u književnosti odgovara težnjama za ravnovjesjem 
u društvenom životu nakon dugotrajnih religioznih ratova. Malherbe 
zahtijeva da se u poeziju unese što više »razuma«, da ona bude jasna i 
precizna. Zato ponajprije polazi od stanja u jeziku: proskribira mnoge 
nove izraze, progoni posebno talijanizme i dijalektalizme. Za njega ne 
postoji licentia poetica: pjesnik nije ni u čemu privilegiran te mu nisu 
dopuštene nikakve sintaktičke slobode, inverzije, nenaravni poredak ri¬ 
ječi. Zbog jasnoće treba biti što koncizniji, izbjegavati amplifikacije, 
složenije alegorije i metafore, razlikovati nijanse u sinonimima. Isto 
tako zijev, opkoračenje, prijenos nemaju nikakvo opravdanje. Cezura 
mora biti naglašena i na određenom mjestu, u strofi također mora po¬ 
stojati odmor, a u pogledu sroka traži rigoroznu pravilnost i u zvuku i 
u slovu (Desportovo masse - glacc za njega nije rima) i istodobno svje¬ 
žinu i nebanalnost po čemu anticipira »parnasovce«. Propisao je i reper- 
toire pjesničkih slika, koje »dolaze oi obzir«, pa se tako versificiranje, uz 
sva druga ograničenja, trebalo in ultima linea odvijati po strogoj za¬ 
konitosti neke poetske algebre. S tih stajališta on komentira ostvarenja 
francuskih pjesnika. Prvi strada Desportes, kojega osobno ne podnosi 
i kojemu nalazi mnoštvo ortografskih, sintaktičkih, gramatičkih, rima- 
torskih grešaka, »glupih imitacija Petrarke«. Njegov primjerak R° n " 
sarđovih pjesama sve se više puni opaskama, dok ga konačno potpuno 

OD »LYONSKE ŠKOLE« DO MALHERBEA 

£ eto'gtde^efrl?^ Torig % P™ila, 

Skolnik«, »tirana,nr, ječi .slogova«, kako ,ga imenuje GuezBalza^ aukto 

SUjedC ga br ° jni ’ U ^ 

Pored sve jednostranosti Malherbove poetike i njezinog neosporno 
negativnog utjecaja na neke komponente u razvoju francuske poezije, 
njemu se ne smije zatajiti, kako su to činili romantičari, zasluga na po¬ 
đi učju versifikacije, ustroja i kristalizacije stiha i jezika. Ne smije se 
također zaboraviti da je prihvaćanje ite poetike bilo uvjetovano duhom 
klasicizma što se upravo konstituirao i da će u XVII. stoljeću onu po¬ 
vlaštenu ulogu u književnosti, koju je lirika imala stoljeće prije, preu¬ 
zeti tragedija. 

Jedinu stvarnu oporbu Malherbeu predstavlja genijalni satirik Mat- 
hurin Regnier, »besmrtnog Molierea besmrtni preteča« (Musset) i neko¬ 
liko književnih »anarhista« (Theophile de Viau, Saint-Amant, Tristan 
l’Hermite) koji se čvršće ne vežu uz neki od postojećih pjesničkih kon¬ 
cepata. Najtalentiraniji među njima svakako je bio THEOPHILE DE 
VIAU (1590—1626) kojega su isto tako uskrsnuli romantičari (Gautier). 
jaka individualnost, zadojen »slobodnjaštvom«, gonjen duhovnim ne¬ 
mirima upleo se u neke političko-religiozne afere što ga je skupo staja¬ 
lo. Osuđen je na smrt i u zadnji čas pomilovan, pa prognan. Piše ča- 
meći u tamnici poput Villona i Verlainea. Jedan dio njegovih stihova 
sasma je nekonvencionalan, odudara ,i od tadašnje burleskno-groteskne 
poezije, i u njemu Curtius vidi «srodnost s nadrealizmom 1920-t.h godi- 
na«. Drugi dio, koji će suvremenog čitatelja mjest.m.ce P r,vu ^ s ^^ 
za prirodom, nagrizen je precioznošću. To je vrijeme a ?. e .. v 
utjecaj »Hotela« markize de Rambouillet, kad Marino briljira po pa 
riškim salonima, kad se nazire pošast jedne mode koja ie u mrmgo čemu 

odrediti ukus XVII. stoljeća. S Thćoph,££ *t 
velika razvojna linija francuske lirike, koja s 

dvoru Margarite Navarske. Tomasovi ć 

Louise Labbć: 


Tant que rn.es yeux pourront larmes epandre 

Dok mi suze mognu iz očiju teci, 
za vremenom s tobom provedenim patit, 
dok jecaje glas mi mogne uzdržati, 
kroz uzdahe barem riječ poneku reći; 

dok mi ruka mogne u leut zvoneći 
o lijeposti tvojoj žice prebirati; 
i dok duh mi ht.jedne samo za te znati 
nikakvoj ne težeć izvan tebe sreći, 

ja živjeti želim sve do toga trena. 

Ali kad oćutim da sjaj zgasnu zjena, 
kad glas mi zamukne, ruka moć izgubi, 

u tom smrtnom stanu kada duh mi jadan 
pokazat ne mogne više kako ljubi, 

Smrt ću molit nek mi dan pomrča tada. 


Pierre de Ronsard: 

Qui voudra voir comme Amour me surmonte 

Tko vidjeti želi kako Amor vlada, 
kako pobjeđuje kad boj sa mnom bije, 
kako moje srce zaledi pa zgrije, 
kako moja bruka njemu u čast pada; 

tko vidjeti želi jednu mladost koja 
zalud uzrok svoje hude kobi prati. 
neka mene štije: i sav jad će znati 
za kog Bog ne haje ni Boginja moja. 

Tako će spoznati da je ljubav slijepa, 
samo varka slatka, tek tamnica lijepa 
i isprazna nada časovita hira; 

spoznati će da se čovjek gorko kaje 
kada se u bludnji slijepcu vodit daje 
a dijetića za svog učitelja bira. 

(Les Amours de Cassandre) 


Pierre de Ronsard: 


Ciel, air et vents, plains et monts decouverts 


Nebo, zrače, polja, brda bez drveća, 
šume razli stane, rodni vinogradi, 
vi zeleni luzi i šumarci mladi, 
obale uvite, vrela žuboreća, 

spilje udubljene mahovinom skrite, 
livade, pupoljci, bilje, cvjetno polje, 
hridine stihove što primate moje, 
i vi žali plavi, dole hladovite, 

toli srdit, smućen bijah da ne mogoh 
pri odlasku reći lijepom oku zbogom 
što me travi blizu ii daleko bilo, 

te vas kunem, nebo, zrače, brda, špil i e 
šume, vrela, žali, dole, cvijeće, bilje ’ 
mjesto mene vi je pozdravite milo. ’ 

(Les Amours de Cassandre) 

Pierre de Ronsard: 


Vaus mćprisez Nature.- <Ues vous si cruelle 

Ne slijedite Narav: vi nećef^ i;, u 
što ste tako kruti? Gle vrapce na goni 

kako sve skakuću, živcu od nje gnani, 
gledajte grlicu, vidite goluba. 

Pogledajte ptice kako gajem lijeću, 
kako zaljubljeno jedna drugoj hrli, 
i gle kako brijestić mlada loza grli 
i kako veseli sve se pramaljeću. 

Pastirice preduć vreteno kraj stada 
kliču svoju ljubav, a pastirčad mlada 
uzvraća im pjesmom; sve ljubavlju sjaje 

i sve za njom žudi i sve o njoj veli, 
a za nju jedino nikako ne haje 
hladno srce vaše što ljubit ne želi. 

(Les Amours de Marie) 


Pierre de Ronsard: 


Marie, levez-vous, ma jeune paresseuse 

Ustajte, Marija, ljenivice mlada: 
već se nebom ori poj veselih ševa, 
vec slavuj u grmlju tankovito pjeva 
i Ijuvenu svoju tugovanku sklada. 


Na noge! Pođimo vidjet travnjak mali, 
što biserom blista i pupoljke bujne 
vaše ruže krasne te klinčace rujne 
koje ste brižljivo sinoć zalijevali. 


Sinoć ste liježući kleli oči svoje 
da ćete od mene jutros dić se prije; 
ali san u zoru drag diklicam što je 


le. 


V ? rT ! s ^ a tkim drijemom divne oči krij« 

Ah, dajte da njih i vaše lijepe grudi 
to puta cjelivam, da vas tako budim. 

(Les Amours de Marti) 

Pierre de Ronsard: 

Je songeais, sous Vobscur de la nuit endormie 

Usred tmice noći ja sam jednom snio 
kako se preda mnom grob otvara jedan: 
smrt ležaše u njem, sva od strave blijeda, 

- to grob je Marije - odozgor natpis bio. 

Od tog sna preplašen kliknuo sam smjesta: 

»I ljubavlju, dakle, ljudski zakon vlada! 

Najljepše je svoje izgubila sada 
i njenoga carstva s jednom smrću nesta.« 

Ni doreko nisam kad u zoru ranu 
putnik neki brižan na vrata mi banu 
i vijest bolnu doznah od putnika toga. 

Hrabro, dušo moja, slijedit nam je treba: 
isti smjer bje puta i njenog i moga: 
i već čujem kako zove nas iz neba. 

(Sur la mort de Marie) 

Piere de Ronsard: 

J’allachai des bouqucts de cent mille coulcurs 

Privezao sinoć nad tvojim sam vratim 
tisućbojne kite koje suzam rosih. 

Jer plač je uzdarje što nam Amor nosi, 
ustima da vape, a srcu da pati. 

»Ne gubite cvijeće«, rekoh kad ih stavih, 

»sve do jutra dokle ona van ne pođe: 
a padnite tako kada ona prođe, 
da se moje suze prospu njoj po glavi. 

Vratit ću se sutra. Ah, kad bi se zbilo 
da mi ona u snu spusti se u krilo, 
grleći ko zbilju boštvo' ove laži, 

pjan od lažne strasti ne bih došo tada. 

Vidite koliko život mi je jadan 
kada za utjehu samo tlapnju tražim!« 

(Sonnets pour Helene) 

Joachim du Bellay: 

7out ce qu' Egypte en poinle fagonna 

Sve što su Egipta dlijeta isklesala, 
svi hramovi drevni, ona zdanja mnoga 
korintskog, atičkog, jonskog, dorskog sloga 
zidani dok grčka umjetnost je evala, 

sve što je stvoreno Lizipa vještinom, 
ono čim je ruka Fidije, Apela 
grad stari i drevni ukrasiti htjela 
što zadivi samo nebo veličinom, 

sve što je mudrost imala Atena, 
sva zlata Azije, sva bogatstva njena, 
sva tajanstva ona što Afrika skriva 

ovdje se vidjelo. 0 čuda li velog! 

Rim je živeć bio ures svijeta cijelog, 
a sad mrtav svijeta on grobnica biva. 

(Les Antiquites de Rome) 


Joachim du Bellay: 

Nouveau venu , qui cherches Rome en Rome 

Pridošlice, koji Rim tražiš sred Rima 
i ništa od Rima u Rimu ne vidiš, 
te palače stare, lukovi i zidi 
što ih motriš sada, to Rim ime ima. 

Gledaj tu taštinu, što od sjaja osta 
grada koji svijeta gospodar je bio: 
svlada sebe jer je sve nadvladat htio 
i plijenom vremena razornoga posta. 

Znaj, da Rim je Rimu spomenik jedini, 
sjem Rima Rim nisu pobijedili ini. 

Tek Tiber što k moru bježeći žubori 

ostatak je Rima. Prolaznosti svijeta! 

Ono što je čvrsto uništiše ljeta, 
a ono što teče s vremenom se bori. 

(Les Antiquites de Rome) 


Joachim du Bellay: 

0 qu’heureux est celui qui peut passer son age 

Blažen onaj kojem teče dan za danom 
među sebi sličnim, tko bez himbe, laži, 
bez zavisti, straha i da čast ne traži 
u svom skromnu domu živii nesmetano. 

Da steče što više jadna skrb ne steže 
nit priječi slobodu njegovih nagnuća; 
želja mu bez strasti, želja ponaj vruća 
dalje od vlastite baštine ne seže. 

Za poslove drugih nit mari, nit znade, 

u sebe polaže ufanja i nade, 

sam svoj kralj je, vladar, sam se dvori, štiti. 

Po tuđim zemljama imanje ne trati, 
niti mješte drugog on nevolje pati, 
bogatiji neg je ne bi htio biti. 

(Les Regrets) 


Joachim du Bellay: 

France, mere des arts , des armes et des lois 

Majko umjetnosti, oružja i sklada, 
dugo su me tvoje napajale grudi; 
kao janje svoju što dojilju žudi, 
gaj i spilje punim imenom ti sada. 

Ako me djetetom priznala si nekad, 
sto se ne odzoveš, o okrutna mati? 
Francuska, Francuska, glasu mom odvrati, 
al leleku samo odgovara jeka. 


14 FORUM 

Međ vucima divljim lutam poljem jadan 
već ćuteći zimu od koje dah hladan 
drhturavom jezom kožu mi ledeni. 

Ina tvoja janjad dosta pase ima, 
nju ne plaše vuci, vjetrovi i zima; 
najgori u stadu zar kob je bit meni. 

(Les Regrets) 


Joachim du Bellay: 

Je hais du Florentin l’usuriere avarice 

Mrzim Firentinca lihvarsku skrtocu, 
mrzim prevrtljivost Sienaca ludih 
i malu iskrenost genovljanskih ljudi, 
mrzim Venecije lukavost i zloću, 

poroke Ferare kojih bezbroj ima, 
mrzim Lombarđane jer krše riječ danu, 
mrzim Napuljaca gizdu pretjeranu, 
mrzim tromost, nerad stanovnika Rima, 

buntovnost Engleza, goropadnost škotsku, 
nevjeru burgundsku, bahatost španjolsku, 
površne Francuze, Nijemce vinopije; 

mrzim neku manu u narodu svakom, 
nedostatke svoje isto mrzim jako, 
al znanje pedantsko vrh sveg mrsko mi je. 

(Les Regrets) 


Philippe Desportes: 

VILLANELLA 

Čim izbivah, Rosette, malo, 
srce vam se izmijenilo, 
nestalnost vam jer je znalo, 
i mom isto to se zbilo; 
ćari takve nevjernice 
kanit ću se dok živ trajem: 
vidjet ćemo, pastirice, 
tko će prvi da se kaje. 

Dok u plaču bolan venem, 
svoj odlazak kunuć jadan, 
po navadi mjesto mene 
vi grlite drugog sada. 
Nemaju ni vjetrenice 
tako brze okretaje; 
vidjet ćemo, izdajnice, 
tko će prvi da se kaje. 

Obećanja gdje su mnoga, 
na rastanku riječi mile? 
Varka srca nestalnoga 
one suze zar su bile? 

Bože, kakve lažljivice! 
Proklet tko vam vjeru daje! 
Vidjet ćemo, pastirice, 
tko će prvi da se kaje. 

Onaj što mi mjesto ote 
kao ja vas ljubit neće, 
koju ljubim ta ljepote 
i vjere je od vas veće. 
Ljubavi se drž’te svoje, 
za promjene ma ne haje, 
vidjet ćemo od nas dvoje 
tko će prvi da se kaje. 


Philippe Desportes: 

IKAR 

Ovdje mladić Ikar preodvažni pade 
što je put nebesa uzletio smjelo: 
tu spaljenih krila sruši mu se tijelo 
i hrabrim srcima trajnu zavist dade. 

Sretni čine duha kojeg hvale rese, 
što iz male škode takvu korist dobi! 

Uz toliko hasne, blažena zla kobi, 
jer ti poraz vječnu pobjedu donese! 

Neznanim putima ne boja se poći, 
srčanost ga drži, uzmanjka mu moći: 
zvijezda ga najljepša sprži sjajem svojim; 

pogibe stremeći u prostore više; 
nebo bje mu žudnja, valovi ga skriše: 
ili cilj je ljepši, ii grob u kom stoji. 


Franjo i s de Malherbe: 

UTJEHA DU PERIERU 
U POVODU SMRTI NJEGOVE KĆERI 

Bol tvoja, du Perier, zar da vječno traje, 
s riječi punih plača, 
što ih ljubav oca duši stalno daje, 
zar će bit sve jača? 


Zar kob kćeri što ti u grob ko svi ljudi 
morala je saći, 

labirint je u kom tvoja pamet bludi 
nemoguć se snaći? 


Znam djetetom kakve imala je draži; 

ne kanim zbog jada, 
prijateljski što ti hoću ga ublažit, 
to umanjit sada. 


Bila je na svijetu što najljepšim pruža 
sudbu ponajgoru; 
ko što ruže žive živjela je ruža 
samo jednu zoru. 


Da Bog ti pak molbe uslišati htjede, 
te joj dano bilo 

da okonča žiće kose bijele, sijede, 
sto bi s tim se zbilo? 


Starija bi, misliš, bila dočekana 


II ćutjela 


bolje sred nebesa? 
manje prah grobnoga stana 
i crve svog lijesa? 


Ne, ne, moj du Perier, u času kad Parke 
dušu tijela liše, 

a nestaje vrijeme s ove strane barke, 
mrtve ne zna više. 

Smrt je vrhu svega nesmiljena, stroga; 
utaman se moli, 

ogluši se vazda srca kamenoga 
na vapaje boli. 

Rob joj je siromah sred kolibe svoje 
tek slamom pokrite; 

od nje oružnici što pred Louvrom stoje 
kralja nam ne štite. 

1 umjesno nije njoj pogrde slati, 
srdit se i kleti; 

nauk je jedini, što mir može dati, 
Božju volju htjeti. 


Theophile de Viau: 

SAMOĆA 

U tom dolu usamljenu 
na šum vode što se toči 
jelen ričuć spušta oči 
k vrelu motreć svoju sjenu. 

Iz potoka gdje Najada 
otvorivši dveri svoje 
sred kristalna stana poje 
zvone zvuci serenada. 

Nimfa lovom satjerana 
u hlad ovih luga zađe 
da skrovito mjesto' nađe 
od satira divljeg gnana. 

U brijestova mladih sjeni 
spokoj sniva hladan, sjetan 
dok granama njiše vjetar 
šireć neki žar ljuveni. 

Corine, bliže sada dođi: 
prostrimo se tu na polje, 
da budemo skriti bolje, 
ili sa mnom spilji pođi. 

Oh, otvori oči snene: 
sto’ljubavi leži tamo, 
njihovih su strijela plamom 
ispunjene tvoje zjene. 


Od pogleda znaj da tvojih 
.i sam Amor biva svladan, 
te u svojem carstvu sada 
u uzama ko rob stoji. 


Theophile de Viau: 

TLAPNJE 

Oko mene gavran liječe; 
poglede mi tmica krije; 
dvije lasice i dvije lije 
nasred puta svog susrećem; 
mojem konju noga fali, 
padavica slugu svali; 
ukaza mi duh se jedan; 
slušam prasak i gromove; 
čujem da me Haron zove, 
u središte zemlje gledam. 

Potok teče uzbrdice; 
na zvonik se krava penje; 
krv se toči niza stijene; 
zmije ljube medvjedice; 
na vrh jedne kule stare 
guje žderu lešinare; 
sunce za čas pomrčalo; 
usred leda dim se puši; 
vidim mjesec gdje se ruši; 
drveće se kretat stalo. 


Preveo Mirko Tomctsovic 



